Document ID: 32013D0249

ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
της 27ης Μαΐου 2013
σχετικά με την τροποποίηση της απόφασης 2009/852/ΕΚ για τη λήψη μεταβατικών μέτρων σύμφωνα με τους κανονισμούς (ΕΚ) αριθ. 852/2004 και (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου όσον αφορά τη μεταποίηση νωπού γάλακτος που δεν πληροί τις κοινοτικές προδιαγραφές σε ορισμένες εγκαταστάσεις μεταποίησης γάλακτος στη Ρουμανία καθώς και τις διαρθρωτικές απαιτήσεις για τις εν λόγω εγκαταστάσεις
[κοινοποιηθείσα υπό τον αριθμό C(2013) 2803]
(Κείμενο που παρουσιάζει ενδιαφέρον για τον ΕΟΧ)
(2013/249/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 9 πρώτο εδάφιο,
Εκτιμώντας τα ακόλουθα:
(1)
Η απόφαση 2009/852/ΕΚ (2) της Επιτροπής ορίζει ότι οι απαιτήσεις που προβλέπονται στο παράρτημα III τμήμα IX κεφάλαιο I υποκεφάλαια II και III του κανονισμού (ΕΚ) αριθ. 853/2004 δεν εφαρμόζονται, έως τις 31 Δεκεμβρίου 2013, στις εγκαταστάσεις μεταποίησης γάλακτος στη Ρουμανία που παρατίθενται στο παράρτημα II και στο παράρτημα III της εν λόγω απόφασης.
(2)
Σύμφωνα με την απόφαση 2009/852/ΕΚ, ορισμένες εγκαταστάσεις μεταποίησης γάλακτος που περιλαμβάνονται στο παράρτημα II της εν λόγω απόφασης δύνανται να μεταποιούν μη συμμορφούμενο γάλα με χωριστές γραμμές παραγωγής.
(3)
Στις 15 Φεβρουαρίου 2013 η Ρουμανία απέστειλε στην Επιτροπή αναθεωρημένο και επικαιροποιημένο κατάλογο των εν λόγω εγκαταστάσεων μεταποίησης γάλακτος.
(4)
Στον εν λόγω αναθεωρημένο και επικαιροποιημένο κατάλογο, η εγκατάσταση αριθ. L35 SC DANONE PDPA ROMANIA SRL διαγράφηκε από το παράρτημα II και εγκρίθηκε για τη μεταποίηση μόνο συμμορφούμενου με τις προδιαγραφές γάλακτος που πρόκειται να διατεθεί στην αγορά της ΕΕ.
(5)
Η εγκατάσταση αριθ. MM 1795 SC CALITATEA SRL έλαβε την άδεια να μεταποιεί συμμορφούμενο και μη συμμορφούμενο με τις προδιαγραφές νωπό γάλα χωρίς χωριστές γραμμές παραγωγής και, κατά συνέπεια, θα πρέπει να διαγραφεί από το παράρτημα II και να μεταφερθεί στο παράρτημα III της ίδιας απόφασης.
(6)
Έχουν διαγραφεί 17 εγκαταστάσεις που παρατίθενται προς το παρόν στο παράρτημα III της απόφασης 2009/852/ΕΚ, καθώς επιτρέπεται να διαθέτουν γαλακτοκομικά προϊόντα στην ενδοενωσιακή αγορά, αφού χρησιμοποιούν μόνο συμμορφούμενο με τις προδιαγραφές γάλα. Οι εγκαταστάσεις αυτές εμφανίζονταν στον πίνακα του παραρτήματος III της απόφασης 2009/852/ΕΚ με τους εξής αριθμούς: 1 (AB 641 SC BIOMILK SRL), 6 (L78 SC ROMFULDA PROD SRL), 9 (BN 2399 SC CARMO-LACT PROD SRL), 13 (L140 S.C. CARMOLACT SRL), 29 (CT 30 EASTERN EUROPEAN FOODS SRL), 40 (L124 SC PRIMULACT SRL και, μετά την αλλαγή επωνυμίας, SC LACTATE HARGHITA SA), 41 (HR 119 BOMILACT SRL), 42 (HR 625 LACTIS SRL), 43 (HR 213 SC PAULACT SA), 45 (IS 1540 SC PROMILCH SRL), 46 (L18 S.C. EUROCHEESE SRL), 56 (L121 SC MIRDATOD PROD SRL), 69 (SM 4189 SC PRIMALACT SRL), 70 (L5 SC NIRO SERV COM SRL), 74 (SV 1562 SC BUCOVINA SA SUCEAVA), 81 (L80 SC INDUSTRIAL MARIAN SRL) και 82 (VN 231 VRANLACT SA).
(7)
Επιπλέον, 7 εγκαταστάσεις που παρατίθενται προς το παρόν στο παράρτημα III της απόφασης 2009/852/ΕΚ έχουν κλείσει και, κατά συνέπεια, θα πρέπει να διαγραφούν από τον κατάλογο. Αυτές οι εγκαταστάσεις εμφανίζονταν στον πίνακα του παραρτήματος III της απόφασης 2009/852/ΕΚ με τους εξής αριθμούς: 26 (CT 225 MIH PROD SRL), 28 (CT 258 BINCO LACT SRL), 30 (CT 15 SC NIC COSTI TRADE SRL), 32 (L82 SC TOTALLACT GROUP SA), 33 (DJ 80 SC DUVADI PROD COM SRL), 75 (SV 1888 SC TOCAR PROD SRL) και 76 (SV 4909 SC ZADA PROD SRL).
(8)
Επιπλέον, 6 εγκαταστάσεις στη Ρουμανία ζήτησαν να καταχωριστούν για πρώτη φορά στο παράρτημα III της απόφασης 2009/852/ΕΚ. Οι εγκαταστάσεις αυτές προστέθηκαν στον κατάλογο με τους εξής αριθμούς: 8 (L185 SC SIMCODRIN COM SRL), 17 (L83 SC KAZAL SRL), 45 (L169 SC DOBREAN SRL), 46 (L152 AGROTRANSCOMEX SRL), 61 (L199 SC LACTO-BOROAIA SRL) και 40 (L189 SC CALITATEA SRL).
(9)
Κατά συνέπεια, η απόφαση 2009/852/ΕΚ πρέπει να τροποποιηθεί αναλόγως.
(10)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα II και ΙΙΙ της απόφασης 2009/852/ΕΚ αντικαθίστανται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Μαΐου 2013.

Labels: 18
17